Ncinzi Bbaibbele Ncolyaamba Kujatikizya Koonana Kwabantu Bajisi Zizo Zikozyenye?
Bwiinguzi bwamu Bbaibbele
Leza wakalenga bantu kuti kaboonana buyo mucikwati, nkokuti, mwaalumi amukaintu. (Matalikilo 1:
Nokuba kuti Bbaibbele lilakasya micito yakoonana kwabantu bajisi zizo zikozyenye, pele talyaambi kuti tweelede kubasulaika bantu bacita micito eeyi. Muciindi caboobo, Banakristo balaigwa ‘kulemeka bantu bamisyobo yoonse.’
Sena bantu iboonana abantu mbobakozyenye limwi zizo mbobakazyalwa oobo?
Bbaibbele talyaambi cacigaminina icipa kuti muntu kanyomenena koonana amuntu ngobakozyenye limwi zizo, pele lyaamba kuti toonse twakazyalwa katujisi cilengwa cakutayanda kutobela milawo ya Leza. (Baloma 7:
Mbomukonzya kumukkomanisya Leza nokuba kuti mulanyomenena koonana abantu mbomukozyenye limwi zizo.
Bbaibbele lyaamba kuti: “Amujaye zizyo zyamubili wanu.” (Bakolose 3:5) Kutegwa mujaye kulombozya kubyaabi, kwalo ikukonzya kupa kuti mucite zyintu ziteelede, mweelede kuyeendelezya kabotu mizeezo yanu. Ikuti kamuyeeya zyintu zibotu, inga camugwasya kulwana mizeezo iitali kabotu. (Bafilipi 4:8; Jakobo 1:
Abalo bantu ibajisi luunyaunya lwakoonana abantu mbobaindene zizo alimwi ibayanda kutobela zyeelelo zyamu Bbaibbele, bajisi buyumuyumu. Mucikozyanyo, aabo ibatali mucikwati alimwi ibatalangilwi kuti bayookwatwa naa kukwata naa aabo ibakwete naa bakwetwe kumuntu uutakonzyi kubeleka mulimo wamuŋanda, nkokuti, koonana abalo balaliyumya kweendelezya luunyaunya lwabo nokuba kuti balasunkwa alimwi balikkomene. Aboobo, abalo ibanyomenena koonana abantu mbobakozyenye limwi zizo balakonzya kukkomana kuti kabayanda ncobeni kumukkomanisya Leza.
xho_Latn swh_Latn bem_Latn bem_Latn bem_Latn bem_Latn bem_Latn bem_Latn bem_Latn